опитайте се да купувате само наистина необходимите дрешки са малкото бебе, то расте бързо и и без това ще ги ползвате кратко време. Веднага щом забележите, че дрешката на бебчето му е вече малко тясна, трябва да купите друга – мъничетата имат нужда от свобода на движенията и тесните дрехи изобщо не са подходящи за тях.
Чак след раждането, когато поживеете малко с бебчето ще разберете, че наистина към купуването на дрешки за него трябва да се подхожда много практично и да се съобразявате винаги с това, дали ще му е комфортно в тях. Е, няма как да не купите онази розова рокличка с воалчета, която върви в комплект с огромна розова лента с панделка за главичката на бебчето, но с ежедневните дрехи, тези, с които мъничето ще прекарва своите часове на будуване и спане, трябва да подходите много разумно и практично.
За пролетта и лятото се препоръчват памучни дрешки с къс ръкав или без ръкави, тип „боди”. Шапката трябва да бъде неотлъчно на главата на бебето, дори и когато е на сянка. За съвсем малките бебета най-удобни за дрешките тип „гащеризон”, тоест те не се състоят от две части – блуза и панталон, а последните две са едно цяло – така коремчето и кръстчето на мъничето винаги ще са покрити, те ще придържат по-добре пелената за еднократна употреба и освен това абсорбират по-добре потта.
За студът отново са подходящи дрешките тип „гащеризон” и грейките „космонавт”. Можете да си набавите и яке и панталон от полар, който също много топли през студените периоди от годината и се понася добре от кожата на бебетата. Ръкавички и шапка трябва да слагате задължително на бебчето, от една страна за да не се простуди и от друга – за да не дразни студът нежните ушички и ръчички.